قدیم دنیا کے سات عجائبات عالم

اوپر سے نیچے کی جانب) اہرام مصر، بابل کے معلق باغات، ارٹیمس کا مندر، زیوس کا مجسمہ، موسولس کا مزار، رہوڈز کا مجسمہ اور اسکندریہ کا روشن مینار۔ یہ خیالی تصویر 16 ویں صدی میں ڈچ مصور مارٹن وان ہیمسکرک نے تخلیق کی

زمانۂ قدیم کے 7 عظیم تعمیراتی شاہکاروں کو 7 عجائبات عالم کہا جاتا ہے۔ عجائبات کی یہ فہرست 305 سے 204 قبل مسیح کے دوران ترتیب دی گئی۔ تاہم مذکورہ فہرست زمانے کی دست برد کی نظر ہو گئی۔ ان 7 عجائبات کا ذکر 140 قبل مسیح کی ایک نظم میں بھی ملتا ہے۔

ان 7 عجائبات عالم میں اہرام مصر، بابل کے معلق باغات، معبد آرتمیس، زیوس کا مجسمہ، موسولس کا مزار، روڈس کا مجسمہ اور اسکندریہ کا روشن مینار شامل ہیں۔ ان تمام عمارتوں میں سے صرف اہرام مصر اب تک قائم ہیں۔ جبکہ بابل کے باغات کی تاحال موجودگی ثابت نہیں۔ دیگر 5 عجائبات قدرتی آفات کا شکار ہو کر تباہ ہوئے۔ ارٹیمس کا مندر اور زیوس کا مجسمہ آتش زدگی اور اسکندریہ کا روشن مینار، روڈس کا مجسمہ اور موسولس کا مزار زلزلے کا شکار بنا۔ موسولس کے مزار اور ارٹیمس کے مندر کی چند باقیات آج بھی لندن کے برٹش میوزیم میں موجود ہیں۔

اصل میں مذکورہ یونانی فہرست میں انھیں عجائبات قرار نہیں دیا گیا تھا بلکہ ایسے مقامات قرار دیا گیا ہے جنھیں ضرور دیکھنا چاہیے۔ اصل فہرست جسے ہم قدیم دنیا کے عجائبات کے نام سے جانتے ہیں اصل میں قرون وسطی کی تیار کردہ ہے جب ان میں سے اکثر عمارتیں اپنا وجود کھو بیٹھی تھیں۔

 عجوبہ تاریخ تعمیر تعمیر کنندہ اہم خصوصیات تباہی کی تاریخ وجہ تباہی گیزہ کا عظیم ہرم 2650-2500 قبل مسیح مصر یہ اہرام قدیم مصر کے چوتھے خاندان کے فرعون خوفو کے مزار کے طور پر تعمیر کیا گیا تھا بدستور قائم - بابل کے معلق باغات 600 قبل مسیح بابی لونیا ہیروڈوٹس نے دعوی کیا تھا کہ اس کی بیرونی دیواریں 56 میل طویل، 80 فٹ موٹی اور 320 فٹ بلند تھیں پہلی صدی قبل مسیح کے بعد زلزلہ معبد آرتمیس 550 قبل مسیح لائیڈیا, فارسی, یونانی یونانی دیومالا کی دیوی آرتمیس کے لیے وقف اس مندر کی تعمیر میں 120 سال کا عرصہ لگا 356 قبل مسیح آتش زدگی زیوس کا مجسمہ 435 قبل مسیح یونانی ایک مندر کے اوپر تعمیر تھا اور اس کی بلندی 40 فٹ (12 میٹر) تھی پانچویں اور چھٹی صدی عیسوی آتش زدگی موسولس کا مزار 351 قبل مسیح سلوقی سلطنت, یونانی 45 میٹر (135 فٹ) بلند تھا 1494 تک زلزلہ روڈس کا مجسمہ 292-280 قبل مسیح یونانی یونانی دیو مالا کے ایک دیوتا ہیلیوس کا عظیم مجسمہ جو نیو یارک شہر میں قائم موجودہ مجسمۂ آزادی جتنا تھا 224 قبل مسیح زلزلہ اسکندریہ کا روشن مینار تیسری صدی قبل مسیح مصر 115 سے 135 میٹر (383 سے 440 فٹ) کے درمیان کی بلندی کا حامل یہ مینار کئی صدیوں تک زمین کی سب سے بلند ترین عمارت رہی 1303 سے 1480 زلزلہ

 قرون وسطی کے عجائبات 
حالانکہ قرون وسطی میں کسی نے عجائبات کی فہرست مرتب نہیں کی لیکن 2003ء میں کارنگٹن کلیکشن میں زمانۂ قدیم، قرون وسطی اور زمانۂ جدید کے عجائبات کی فہرست پیش کی گئی ہے۔ ان عمارتوں میں اسٹون ہینج، کولوزیئم، دیوار چین، نانجنگ کا پورسلین ٹاور، ایاصوفیہ، مسجد قرطبہ، تاج محل اور پیسا ٹاور شامل ہیں۔

 زمانۂ جدید کے عجائبات کی فہرست 
علاوہ ازیں امریکن سوسائٹی آف سول انجینئرز نے جدید دنیا کے عجائبات کی فہرست مرتب کی ہے۔ جن میں چینل ٹنل، سی این ٹاور، ایمپائر اسٹیٹ بلڈنگ، گولڈن گیٹ برج، اٹاپو ڈیم، ڈیلٹا ورکس اور نہر پاناما شامل ہیں۔

 ''عجوبہ||آغاز تعمیر||تاریخ تکمیل||مقام رودباد سرنگ (چینل ٹنل)یکم دسمبر، 19876 مئی، 1994آبنائے ڈوور، انگلستان اور فرانس کے درمیان میںسی این ٹاور6 فروری، 197326 جون، 1976ٹورنٹو، اونٹاریو، کینیڈاایمپائر اسٹیٹ بلڈنگ22 جنوری، 1930یکم مئی، 1931نیویارک، نیویارک، ریاستہائے متحدہ امریکاگولڈن گیٹ برج5 جنوری، 193327 مئی، 1937آبنائے گولڈن گیٹ، شمال از سان فرانسسکو، کیلی فورنیا، ریاستہائے متحدہ امریکااٹاپو ڈیمجنوری 19805 مئی، 1984دریائے پارانا، برازیل اور پیراگوئے کے درمیان میںڈیلٹا ورکس195310 مئی، 1997نیدر لینڈز، یورپنہر پانامایکم جنوری، 18807 جنوری، 1914خاکنائے پاناما، وسطی امریکا

 سیاحوں کے پسندیدہ مقامات 
ہل مین ونڈرز نامی ادارے نے ان مقامات کی فہرست جاری کی جن کو دیکھنے کے لیے سب سے زیادہ سیاح جاتے ہیں (ان میں زیارات شامل نہیں)۔
 اہرام مصر
 دیوار چین
 تاج محل
 سرنگیٹی نیشنل پارک
 جزائر گیلاپیگوس
 درۂ اعظم (Grand Canyon)
 ماچو پیچو

 مزید دیکھیے 
 دنیا کا آٹھواں عجوبہ

زمرہ:ثقافتی فہرستیں
زمرہ:سابقہ عمارات و ساخات
زمرہ:عالمی ثقافتی ورثہ
زمرہ:قدیم تاریخ

زمرہ:کامنز زمرہ جس کا ربط ویکی ڈیٹا پر ہے

زمرہ:قدیم دنیا کے سات عجائبات عالم
زمرہ:فہرست ہائے فنون
زمرہ:سیاحت
زمرہ:قدیم یونان